L'EuroVelo 8 és la ruta cicloturista de llarg recorregut des de Cadis fins a Xipre, amb la cultura mediterrània com a fil conductor.
L'objectiu del projecte MedCycleTour és que aquesta ruta esdevingui una eina d'influència a favor de les polítiques de turisme responsable regionals i nacionals.
A Catalunya, està certificada i operativa, des de la Jonquera fins a Sils.
I des de Sils fins a Ulldecona, on connectaria amb la Comunitat Valenciana, ja s'han avaluat els 536 quilòmetres restants, amb els que s'ha redactat un pla d'acció que s'executaria en el següents termini:
Com a accions que s'haurien de portar a terme segons el pla establert cal destacar la construcció de carrils segregats en aquelles carreteres amb un alt volum de trànsit (densitat de trànsit superior a 1.000 vehicles/dia), millorar creuaments de carreteres per a la seguretat dels ciclistes, millora del paviment i construcció de ponts i túnels per saltar desnivells.
A l'octubre de 2017 es va fer l'avaluació de tota la ruta en el seu pas per Catalunya seguint els criteris de certificació de les rutes EuroVelo, establerts per l'European Cyclist Federation (ECF).
En total es van avaluar 536 km -des de Sils fins a Ulldecona- que incloïen diferents opcions en alguns trams i que ha servit per redactar un pla d'acció de desenvolupament de la ruta.
La ruta definitva serà d'aproximandament uns 450 km.
Les condicions i característiques dels 536 km avaluats són molt diverses.
La infraestructura té diferents tipus de paviments i de dificultat, gairebé tota la ruta és adequada per a molts tipus d'usuaris.
Aproximadament en el 90% de la ruta es pot circular perfectament i cal adaptar i millorar el 10% restant.
La Direcció General d'Infraestructures de Mobilitat del Departament de Territori i Sostenibilitat, com associats del projecte MedCycleTour i departament competent en la matèria, desenvoluparà el pla d'acció de la ruta; amb la col·laboració de la Direcció General de Turisme, com a soci del projecte.
Rupit i Taüll, escollits pobles pilot per al projecte europeu CHARM
També en l'ambit dels projectes europeus, el poble de Taüll, ubicat al municipi de la Vall de Boí, i el nucli de Rupit, al municipi de Rupit i Pruit, han estat les dues vil·les catalanes escollides per formar part del projecte CHARM, juntament amb vuit pobles més: Mathildedal i Oravi (Finlàndia), Friedrichstadt i Seiffen (Alemanya), Borgo della Cunziria (Itàlia), Monsaraz i Sortelha (Portugal) i Burg – Reuland (Bèlgica).
L'objectiu del projecte europeu CHARM és crear una ruta transnacional europea de Pobles amb Encant que permeti derivar els fluxos turístics de les grans ciutats cap a les zones rurals de baixa densitat turística.
La finalitat és descentralitzar i desestacionalitzar el turisme, i alhora impulsar l'economia local d'aquestes zones rurals, mitjançant la creació de productes turístics innovadors, responsables i sostenibles, preservant i promovent el seu patrimoni històric i tradicional, la seva arquitectura i els seus paisatges a través d'experiències innovadores.
La incorporació de tecnologies de les indústries culturals i creatives, com la realitat augmentada, afegirà valor al producte turístic creant experiències d'immersió per als visitants.
"CHARM": Immersive experiences in European Charming Villages", és un projecte cofinançat pel Programa COSME de la Comissió Europea, i liderat per l'Agència Catalana de Turisme amb la cooperació de 6 socis procedents de 6 països europeus diferents, especialitzats en diferents àmbits: Organitzacions de Màrqueting de Destinació (DMO), Empreses de Gestió de Destinació (DMCs), Centres de Recerca, Desenvolupadors de Programari i la xarxa de regions europees NECSTOUR, que actualment presideix Catalunya.
El projecte va començar el 15 de març de 2019 i durarà fins al març de 2021.
Entre aquest any i el 2021 està previst que la ruta estigui senyalitzada i operativa en el tram Sils-Barcelona.